
Introductio. 


0 

T) 

e nullo  fere  morbo  tam  singulares  inter  medi- 
cos disceptationes  fuerunt,  tamque  variae  opinio- 
nes obtinuerunt,  quam  de  plica  Polonica,  quae 
num  inter  morbos  locum  teneat,  an  potius  im- 
munditiae, negligentiae  ac  superstiei  Polonorum 
tribuenda  sit,  paucos  ante  annos  nondum  satis  li- 
quebat. Mirificum  enim  videbatur,  a morbo  ca- 
pillorum, vitae  animalis  fere  expertium  mala  ner- 
vorum gravissima,  dolores,  spasmos  atrocissimos 
emanare;  eurnque  morbum,  quamvis  contagiosum 
solos  fere  Polonos  corripere:  adde,  leniores  quoque 
casus  saepissime  observari  et  describi,  quid  mirum, 
plicae  cum  istis  nervorum  affectionibus  nexum  a 
multis  negari,  iisque  separatis,  de  plicae  ipsius 
inter  morbos  loco  dubitari?  Duplex  igitur  aucto- 
rum exstitit  ordo,  eorum,  qui  plicam  e morborum 
serie  ejiciendam  esse  putabant,  atque  eorum,  qui 
ejus  illustrandae  difficultate  non  deterriti,  phaeno- 
mena accurate  depinxerunt,  quae  false  relata  es- 
sent, refellerunt,  caussasque  diligenter  indagarunt. 
Inter  nostri  saeculi  auctores  Berends  *)  et  Wolff *  2) 
plicam  morbum  esse,  plane  negant;  mere  localem 
crinium  affectionem  putant  plures  Gallorum  medi- 
ci, exercitum  per  Poloniam  comitati:  Rouseille- 


x)  Diss.  de  dubioplicae  inter  morb.  loco.  Francof,  1801. 

2)  Ist  der  VI' . Zi.  eine  Krankh.  v.  Dr.  VJ^olff  in 
Hufel.  Journal.  XLt  3 tet  Stuck. 

Champseru,  Boyer,  *)  J.arrey 1  2)  ac  novissimo  tem 
pore  Gasc.  3) 

In  alteram  opinionem  abierunt:  Gabr.  Kro- 
noszynsky  4),  Bonfigli  s),  Vicat  6),  Sennert  7),  Ge- 
hema  8 9),  Saxonia  5),  Sinapius10 11 12),  Brera  1 *),  Schle- 
gel 1 2),Robin  l3),  Wolframm,  Lafontairie,  [os.  Frank, 
Richter  et  Chromy  a Ruhmfeld,  Hartinann:  quo- 
rufc  fere  suam  quisque  de  plica  hypo  thesin  con- 
struxit, plurimi  antem  eo  veritate  egressi  sunt, 
quod  pessimos  tantum  casus  intuentes,  multo 
majoris  eam  habuerint,  ac  symptomata  rariora, 
immo  fortuitas  complicationes  semper  eam  co- 
mitari arbitrati  sint:  quod  circa  status  ille  accu- 
ratiori intuitu  haud  indignus  videatur. 

Quum  mihi  licuit,  dum  l)antisci,  oppido, 
medios  inter  Cassubenses  sito , commorabar, 
nosocomium  a mercatorum  communione  in- 
stitutum frequentare,  plures  numero,  plica  affe- 
ctos observavi,  eosquein  variis  morbi  stadiis  versan- 
tes; neque  occasio  deerat,  benevolentia  duorum 
virorum,  Dantisci  medicam  artem  exercentium, 
optime  de  hac  re  scriptis,  utendi. 


1)  Bulletin  des  Sciences  medicales  a Paris.  Fevrier 
1808.  piece  IV. 

2)  Ejusdem  : Fevrier  1809-  p.  III. 

3)  Mera,  de  1’acad.  d.  medicine  a Paris  1817- 

4)  Hist.  natur,  curiosa  regn.  Polon. 

5)  De  pl.  pol.  tract.  med.  physiol,- 

<y)  memoires  s.  1.  pl.  polon. 

7)  Ejus  Medie,  practica  L.  V.  p.  3. 

8)  De  morbo,  vulgo  dicta  pl.  polon.  Hamb.  1683. 

9)  de  plica,  quam  Poloni  Gwodzick,  Roxolani  koltu- 
num  vocant.  Patav.  1650. 

10)  Parodoxa  medica. 

11)  Notions  s.  1.  pl.  polon.  Brunelle  1797. 

12)  Mater  f.  d.  Staatsarzneiwiss.  1 Samml.  N.  15. 

13)  Memoire  s.  1.  pl.  polon.  TVoljfr.  Vers.  iib.  d. 
wahrseh.  Entsteh.  u.  d.  Ursache  d.  TV.  Breslau  181-4.  . 
Lafont.  Medie,  chirurg.  Abhandl.  I.  Frank  Mem.  s.  l’o» 
rigine  et  la  nature  d.  1.  plique  polon.  WilnalSl4.  Rich. 
ter  Handb.  d.  Therapie, 

Denominatio . 

Plica  polonica,  trichoma,  tricae  incuborum, 
morbus  cirrorum,  capillitium  intricatum  latino 
sermone  nominatur;  Gwodziek,  s.  Koltun,  Koltum 
Polonis,  IVeicTiselzopf,  Maarenlock,  Maarenjiech- 
ten,  Judenzopf  nobis  audit. 

lntelligitur  vulgo  capillitii  aut  in  cirros  aut  in 
massam  irregularem  tam  firma  connexio  et  con- 
glutinatio, ut  nulla  arte  in  singulos  capillos  disjun- 
gatur; quae  definitio,  nec  veram  status  imaginem 
continens,  neque  capillorum  intricationem  et  con- 
glutinationem arte  confectam  excludens,  variorum 
errorum  propagatrix  est.  Plica  ad  producta  ve- 
getationis  spuria  abnormalia  refererda  est  atque 
ita  definienda:  Productum  est  capillorum  parasi- 
ticum, vel  caussis  internis,  vel  contagio  generatum, 
una  cum  materiei  insolita  secretione.  Tricboma 
igitur  in  eo  morborum  localium  ordine  collocanda 
est,  qui  vegetationis  abnormis  genera  complectitur, 
quae  vero  in  cute  s.  cutanea  formatione  erumpen- 
tia, chronica  exanthemata  audiunt. 

Historia  morbi. 

Quo  primum  tempore  plica  inter  PolonoS 
apparuerit,  num  huic  slavonicae  stirpi  propria  an 
ab  alia  natione,  quacum  bellum  gesserit,  iis  illata 
sit,  nondum  in  aprico  est.  Nihil  usque  ad  saecu- 
lum XVI.  de  plica  memoratum  est,  ac  ne  tum 
quidem  de  prima  ejus  origine  quidquam  reperi- 
mus.  Nostri  aevi  scriptores  e tali  periodo  talibus- 
que  circumstantiis,  quae  in  hypothesi  construenda 
quadrabant,  eam  repetierunt,  nulla  auctoritate  nisi. 
Schlegel  *)  qui  catarrhalis  naturae  plicam  existi- 


J)  L.  c. 


A 2 

mat,  et  a suppressa  capitis  transpiratione  derivat, 
eam  Casimirio  I.  regnante,  medio  saeculo  XII.  fun- 
datam esse,  perhibet:  qui  Polonorum  rex  Pontifici 
votum  fecisse  fertur,  se  regno  potitum  tondendi 
capillitii  usum  subditis  imperaturum : quo  voto 
soluto  plicae  viam  stravisse  traditur.  Alii  Tataros, 
nescio  qua  ratione  suspectos  habent,  quos  Polono- 
rum regnum  saeculo  XIV.  invadentes  plicam  simul 
propagasse  tradunt.  Quodsi  consideramus,  Polo- 
nis  novissimo  praesertim  bello  in  medio  aliorum 
populorum  coetu  plica  affectis,  hunc  morbum  iri 
Polonia  contagiosum  una  cum  aegrotis  recessisse, 
ne  vestigio  quidem  relicto;  alienos  vero,  in  Polo- 
nia  vitam  degentes,  haud  raro  hoc  malum  subire, 
dubium  esse  non  potest,  quin  ex  ipsis  Polonis 
eorumque  constitutionis  proprietate  effloruerit, 
quae  ibi  endemica,  in  alienae  nationis  individuis 
reperiri  potest,  quare  in  Germania  et  Britannia 
singula  trichomata  tanquam  portenta  observata 
sunt. 

Interest  scire  regiones,  per  quas  Trichoma 
dilatata  est.  Vera  ejus  sedes  australes  Poloniae 

Eristinae  partes,  Gallicia  sc.  Volhynia,  Podolia, 
icraina  sunt,  unde  in  septentrionales  quoque  ter- 
ras et  occidentales  propagata  esse  videtur:  in  Sile- 
siam,  Pommeraniam  posteriorem,  Lithaviam.  Hunc 
calculum  comparativum  Lafont.  exhibet:  ‘) 

Cracoviae  et  in  Volhynia  et  Ucraina  ra- 
tio est  plica  affectorum  ad  sanos;  ut: 

2 — 3 ; 10  inter  rusticos 
2 : 30  inter  patricios 

Warsoviae,  in  Lithavia,  e.  c. 

4 : 40  inter  rusticos 
3 : 90  inter  patricios 

Decursus, 

Regularis  et  irregularis  decursus  distinguen- 
dus est. 


*)  L.  c. 


* 


I 

A.  Decursus  regularis. 

Tria  exhibet  stadia,  quorum  symptomata  ubi- 
que sine  ullo  ordine  descripta  colligam  meliusque 
disponam. 

Stadium  primum. 

Stadium  morbi  universalis  s.  prodromorum. 

Prodromi  a LaFontaine,  accuratius  a Chro- 
my  de  Ruhmfeldt  descripti,  quos  cujusque  fere  ae- 
groti examen  ostendit,  sunt:  Inertia,  detollatio  ar- 
tuum, dolores  et  fixi  et  vagi,  rheumaticis  et  arthri- 
ticis similes,  dorsum  praesertim  et  os  sacrum  per- 
vagantes, cardialgia  s.  pressio  in  scrobiculo  cordis, 
quae  nunquam  fere  deest,  anxietas  saepe  revertens, 
nausea,  appetitus  prostratus,  vomitus,  alvus  dura, 
suppressio  et  perturbatio  mensium  in  mulieribus ; 
quae  symptomata  pro  morbi  majori  minorive  ve- 
hementia cuncta  vel  singula  tantum  per  incertum 
tempus  praecedunt. 

Capitis  dolores,  qui  magis  magisque  augentur, 
sanguinis  ad  caput  congestio,  oculorum  inflamma- 
tio, rheumaticae  haud  dissimilis,  lacrymarum  ja- 
ctura, dolor  obtusus  orbitarum,  photophobia,  audi- 
tus turbatus,  susurrus,  tinnitus,  ceruminis  aucta 
secretio,  lenes  denique  convulsiones,  tendinumque 
subsultus  secundum  imminere  stadium  certiores 
nos  faciunt:  quem  morbi  articulum  febris  modo 
lenior,  vehementior  modo  significat. 

Stadium  secundum , 

Stad.  Exanthematicum. 

Quod  in  junioribus  infantiaque  nondum  egres- 
sis interdum  subito  ac  sine  ullo  prodromo,  nisi 

febri  irrumpit.  Ilaec  febris,  Ephemera , vel 
Ephemera  protracta,  rarius  septem  — quatuord6- 
cim  dierum,  aliis  symptomatibus,  quae  tricboma 
formatum  >iri  indubium  reddunt,  solet  stipari.  Ce- 
phalalgia increscit,  intolerabilis  fere  fit,  sanguis  ma- 
gis capiti  ingeritur,  omniaque  symptomata  inflam- 
matoria augentur.  Cutis  quasi  tenderetur,  sensus; 
ejus  sentiendi  facultas  aucta,  vel  abolita  *),  Cha- 
racteristicum  signum  sitis  est  vix  superabilis. 

Febris  sudoribus  solvitur,  cum  corporis  to- 
tius, tum  capitis  tantum,  qui  noctu  revertuntur, 
viscosis,  acidulis,  ut  arthriticorum,  interdum  colo- 
ris fusci,  subrubri,  ut  haemorrhoidariorum.  Uri- 
nam quoque  criticam  lateritiam  lvichter  descri- 
bit, quam  saepe  adesse  Hartmann  affirmat,  lam 
capilli  curvantur  et  in  cirros  et  volvulos  haud  so- 
lubiles mutantur,  ut  aegroti  pectinis  usu  abstinere 
cogantur.  Pinguedinis  perpetua  in  pilis  exsudatio, 
qua  nitent,  odoremque  subdulcem  nauseosum  ex- 
halant. Sed  ne  quis  putet,  pinguedine  hac  aut 
ullo  capillorum  exsudato  eos  conglutinari , ut  om- 
nes auctores  attulere,  ambiguam  plicae  descriptio- 
nem, dissimilemque  imaginem  perficientes:  nam 
trichoma  productum  est  capillorum  nimis  luxuri- 
antium: ipsi  capilli  inter  se  concrescunt , massam- 
que uniformem,  tomentosam  praebent. 

Si  morbus  internus,  e quo  plica  nascitur,  le- 
nior est,  criticae  illae  evacuationes  cum  hoc  tri- 
chomatis  gradu,  quem  Schlegel  et  Hartmann  pli- 
cam falsam  perperam  dicunt,  eo  removendo  suffi- 
ciunt et  morbus  in  tertium  stadium  transit;  — Si- 
autem  majorem  attigerit  vim,  ut  in  robustis,  san- 
guine oppletis  solet  evenire,  status  inflammatorius, 
dolores,  congestiones  adhuc  permanent,  etiam  au- 
gentur, ut  vel  lenissimus  capillorum  contactus  do- 
lores excitet  : signa  quoque,  vehit  suppurationis  in- 
trantis: dolor  pulsans,  sensus,  quasi  omnes  succi 


Ch.r.  a Ruhnf,  1.  c. 

ad  unum  loeuin  congererentur,  culis  lensa,  horripi- 
latio et  saepe  febris  secundaria,  observantur;  do- 
nec'capillitium  in  instrumentum  secernens  muta- 
tum, liquorem  tenacem,  flavum,  fuscumve  foeti- 
dissimum edat,  qui  totum  capitis  tegmen  pilosum 
penetrat,  sed  trichomate,  abscessus  instar  obtegi- 
tur includiturque,  quo  post  aliquot  dies  hic  et  il- 
lic dirupto  ad  superficiem  profluit.  In  capitis  cute 
quoque  crustulas  reperi,  quibus  remotis  liquorem 
purientem  effundi,  aegrota  certiorem  me  fecit. 
Pruritus  in  universo  vix  ferri  potest  et  pediculo- 
rum vi  sub  trichomate  nascentium  augetur,  qui- 
bus interdiu  noctuque  excruciantur  aegroti,  e 
somno  excutiuntur,  penilusque  quiete  privantur. 
Quo  tormento  plurimi  incitantur,  ut  periculo  con- 
temto  plicam  rescindant.  Sed  pilorum  vegetandi 
vis  adeo  hoc  stadio  augetur,  ut  trichomate  inciso 
callus,  ossium  fractorum  instar,  quo  partes  se- 
junctae concrescunt,  exsudetur.  Totum  quoque  tri- 
choma  incaute  rescissum  denuo  accrevisse,  Lafon- 
taine  observavit.  Hoc  plicae  genus  acutum  et  hu- 
midum  ab  aliis  nominatur. 

Trichoma  plerumque  ab  occipite  ad  verticem 
irrepit,  saepeque  fronti  parcit;  morbo  autem  pri- 
mario profundius  radicante,  omnes  corporis  pili 
longiores,  axillarum,  pectoris,  barbae,  pubis  corri- 
piuntur, immo  ungues  pilis  affines  hujus  morbi 
participes  fiunt,  squamisque  corneis,  fuscis  defor- 
mantur. Incerto  tempore  peracto,  eoque  longiori, 
quo  lenior  fuerit  decursus,  sed  duabus  potissimum 
vel  qua  tuor  hebdomadibus  hoc  stadium  tertio  lo- 
cum cedit:  etsi  per  plures  etiam  menses  produci 


Stadium  tertium. 

Stadium  trichomatis  decidui. 

Abnormis  quaelibet  secretio  cessat,  odor  plicae 
proprius  minuitur,  capillitium  siccatur.  Secretum 

illud  spissum,  jam  solidescens,  squamas,  crustas/ 
frustula  duriora  per  totum  trichoma  dispersa  ex- 
hibet. Capilli  in  junioribus  praecipue  insolito  vi- 
gore pullulantes  efficiunt,  ut  trichoma  magis  in 
diem  a cute  separetur  et  elevetur,  donec  eodem 
ordine,  quo  exorti  erant  plexus,  solvantur,  totum 
vero  in  feminis  trichoma  paucis  tandem  capillis 
adhaereat;  mirum  sane  adspectu,  quum  hoc  teg- 
men hic  et  illic  adnatum  cucullae  instar,  remo- 
vere atque  induere  possint.  Hoc  stadium,  quo 
caeterum  perfecta  jam  sanitate  gaudent,  longissi- 
mum est,  plicaque  abjicienda,  si  soli  naturae  tradi- 
tur, plures  anni  consumi  possunt,  luventute  me- 
diaque aetate  capilli  trichomate  abjecto,  neque 
mutati  neque  extenuati  apparent,  sed  eadem  co- 
pia crescunt;  quod  senibus  jam  canis  non  solet 
obtingere,  quorum  vertex  aut  calvus  remanet,  aut 
parcos  tantum  crines  emittit. 

B.  Decursus  trichomatis  irregularis. 

Decursus  irregularis  redditur: 

1)  omnibus,  quae  plica  instante  (i.  e.  morbo  pri- 
mario eo  usque  adoleto,  ut  eruptione  opus  sit) 
sanguinem  ad  alias  partes  derivant,  viresque  natu- 
rae exhauriunt:  quodcirca  jam  Lafontaine  laxan- 
tia cujusvis  generis  rejicienda  putat;  minus  venaes- 
citio  conducit;  in  universo  omnia  obtinent,  quae 
de  paroxysmo  podagrico  constant:  quo  talibus  re- 
mediis lenito,  atonica  et  irregularis  redditur  ar- 
thritis. 

2)  Si  plica  jam  nascente  capilli  diligenter  co- 
muntur, pectineque  tractantur,  quo  dolores  gravis- 
simi , oculorum  praecipue  inflammationes,  immo 
convulsiones  excitantur. 

3)  Si  plica  jam  nata,  nondum  sicca,  neque  sa- 
nis capillis  gestata  resecatur,  quem  conatum  atro- 
cissima  confestim  cephalalgia,  Ophthalmiae  perni- 
ciosae, apoplexia  sanguinea  sequuntur. 


4)  Si  morbo  locali  jam  incipiente,  capillitium 
ut  senibus  parcum,  aut  rasum  ut  inultis  Polono- 
rum  aut  certe  brevius  est,  quam  ut  plica  critico 
morbi  puncto  formari  possit.  Quadam  enim  ca- 
pillorum longitudine  opus  est  (quare  supercilia  sem.- 
per  trichomate  libera  sunt):  et  priusquam  huc  us- 
que increverint,  primus  morbi  impetus,  sola  cri- 
seos  perfectae  conditio,  sese  remisit ; qua  crisi  re- 
tardata, metastases  oriuntur,  et  chronicus  morbi 
circuitus  insequitur. 

5)  Saepe  etiam  capillis  rigidioribus  ideoque  ad 
plicam  natura  non  pronis,  morbus  veram  crisin 
et  optimam  non  molitur  ac  per  alia  systemata 
grassatur.  Periculosissimus  casus,  qui  vero  rite  de 
plica  separandus  est,  et  morbo  primario  (de  quo 
infra)  profundius  radicato  tribuendus. 

Plica  coercita  vel  resecta  innumeras  aegritudi- 
nes exhibet,  sicut  arthritis  incongrua,  atonica  et 
suppressa:  quas  in  tres  ordines  distribui  possunt: 

1)  Morbi  inflammatorii  oriuntur:  Encephalitis, 
Pneumonia,  Phthisis  ulcerosa,  Gastritis,  Enteritis, 
Dysenteria , Ophthalmiae  plerumque  perniciosae 
ejusque  sequelae:  maculae  corneae,  hypopion  x)  ca- 
taracta* 2). Huc  referri  possunt:  Apoplexia  sangui- 
nea, paralyses,  amaurosis,  cophosis. 

2)  Morbi  systematis  nervosi : spasmi  et  tonici  et 
clonici,  mirae  artuum  contorsiones  ut  in  Chorea 
Sti  Viti,  Epilepsia,  Algiae  cujusvis  generis,  vomitus, 
asthma,  colica  spasmodica,  vesaniae,  mania,  melan- 
cholia, hypochondria,  hysteria,  Idiosyncrasiae,  ma- 
laciae ut  gravidarum,  spintuosorum  praecipue  a- 
mor,  in  iis  quoque,  qui  alias  ea  detestantur  3):  quae 
in  constitutione  praesertim  nervosa  apparent. 

3)  Morbi  vegetationis:  qui  inflammationem  chro- 
nicam et  occultam  maxime  insequuntur,  ut  Phthi- 


Lafont.  1.  c. 

2)  Idem. 

3)  Lafont.  I.  c. 

sis  pituitosa',  tuberculosa,  hydropes,  exostoses,  ca 
ries,  Goxarthroeace,  profluvia,  praesertim  fluor  al- 
bus: quae  tum  praecipue  observantur  ubi  morbus 
primarius  toto  organismo  potitus  est,  et  critica  pli- 
cae natura  minus  in  sensus  cadere  potest. 

Plica  quolibet  modo  impedita  vel  etiam  resec- 
ta, tantus  tamen  naturae  nisus  ad  salubrem  hanc 
metastasin  efficiendam,  ut  quoque  obstaculo  supe- 
rato rudimenta  triehomatis  bono  semper  eventu 
sese  ostendant.  Tarde  tum  concrescant,  parce  se- 
cernunt capilli,  longiorique  temporis  spatio  absol- 
vitur morbus:  quod  chronicum  plicae  genus  no- 
minandum erit.  Quemadmodum  enim  chronicus 
quisque  morbus  tanquam  plurium  paroxysmorum 
successio  cogitari  potest,  plica  etiam  chronica  ni- 
hil est,  nisi  plicarum  plurium  sibi  succedentium 
productio:  ut  prima  jam  sanis  gestata  capillis,  no- 
va cuti  proxima  formari  coeperit,  morbusque  in- 
ternus quicunque  (neuroses  praesertim)  in  eadem 
ratione  decrescat  penitusque  saepe  aboliatur.  Quo 
vitae  labore  annos  consumi  posse,  exper. entia  do- 
cet. Debilior  interdum  tarda  haec  crisis  est,  le- 
niens quidem  dolores  et  spasmos,  totumque  sta- 
tum sublevans,  quem  vero,  imprimis  senum,  nun- 
quam plane  expellere  valet. 

Capite  capillorum  orbo,  aliae  corporis  partes 
crinitae  sive  ungues  morbum  suscipiunt.  Hanc 
secundam  crisin  Lafontaine  dicit. 


D e plica  animaliu m. 

Animalia  quoque  huic  malo  obnoxia  sunt  ea 
praesertim,  quae  in  nonnullis  corporis  partibus  lon- 
giori coma  ornata  sunt,  ut  equus,  bos,  ovis,  canis, 
lupus,  vulpes,  aliaque.  Idem  ac  in  homine,  de- 
cursus esse  videtur.  Lafontaine  haec  in  cane  symp- 
tomata describit : cauda  demissa  ventrique  appres- 
sa, ore  spumato,  labante  gressu  incedit;  nec  la- 
trat, nec  cibos  tangit:  dominum  quoque  mordet, 

ut  hydrophobia  affectum  putares,  nisi  principale 
ejus  morbi  signum  abesset;  immensum  enim  aquae 
vim  haurit.  Plica  formata  alios  canes  cum  maxi 
ma  anxietate  fugit. 

Equi  languidi  sunt,  ad  laborem  inepti,  mul- 
tumque bibunt. 

Longissimae  semper  animalium  cristae  tricho- 
ma  producunt,  ut  equi  jubae  et  cauda,  sed  ungu- 
lae quoque  corrumpuntur.  Neque  pelles  animali- 
um trichomaticorum  subigi  posse,  neque  lanam  ex- 
plicari, neque  cornua  tornari,  satis  inter  opifices 
Polonorum  constat. 


De  producto  morbi  materiali. 

Materia  e processu  morboso  oriunda,  maximi 
momenti  est  in  dijudicanda  morbi  natura:  non 
quo  essentia  morbi  in  ea  posita  sit,  in  quem  erro- 
rem pathologi  humorales  inciderunt,  sed  quia  suum 
quisque  morbus  productum  edit,  quod,  illo  muta- 
to, aliam  quoque  prae  se  fert  speciem,  internas- 
que  ergo  corporis  conditiones  nobis  indicat.  E 
symptomatibus  processum  morbi,  i.  e.  vitae  decli- 
nationem, e materia  morbi,  ejus  organismum,  i.  e. 
organa  moibo  substrata  agnoscere  licet.  Utrum- 
que igitur  momentum,  et  symptomata  et  produc- 
tum, eadem  diligentia  exploremus  oportet,  neque 
uno  neglecto  alterum  tantum  excipiamus. 

Productum  morbi  trichomatici  ipsa  plica  est 
quodque  continet  et  exhalat,  fluidi.  Primum  tri- 
ihoma  ejusque  varietates  inspiciamus.  Trichoma, 
ut  jam  monitum  est,  mera  capillorum  ex  sangui- 
nis affluxu  luxuria  quae,  ut  omnes  pseudo- orga- 
nismi, v.  c.  telae  <*ellulosae,  ossium,  et  forma  et 
chemica  compositione  a capillis  abhorret. 

Formae  dissimilitudines  jam  primo  adspectu 
apparent.  Talia  pilorum  convoluta , tum  densae 
massae  neque  negligentia,  neque  arte  formari  pos- 
sunt. Tomentum  crassum  imitantur,  firmo  tamen 


nexu  et  irregulari  textura.  Extremi  pilorum  api- 
ces nunquam  ei  innectuntur,  sed  fissi  et  liberi  e 
massa  emergunt.  Color  nunquam  mutatur,  et  tri- 
choma  media  aetate  natum,1*  quod  per  annorum 
seriem  capillitium  occupat,  juvenili  adhuc  colore 
est,  dum  sani  quibus  adhaeret  crines  jam  cane- 
scunt. Massa  dilacerata  strepitum  edit,  qualis 
spongiae  diruptae  esse  solet.  Multiplex  est  plica- 
rum pro  forma  et  loco  varietas.  Primi  qui  de  ea 
scripsere,  duo  distinxerunt  genera : 

1)  Plexus  restiformes  e capillis  contorti,  quos 
in  viris  maxime  observatos  plicam  virilem  nomi- 
narunt. Plures  ejusmodi  cirri  6 — 10  pollices 
longi  interdum  dependent.  In  Museo  Kopenhage- 
nico  plica  pedum  sex,  pollicum  trium  servatur; 
alia  in  Lithavia  observata  est  cubitorum  sex. 

2)  Solidam  massam,  altitudinis,  ut  pluries  vidi, 
4 — 5 pollicum,  media  in  parte  nidi  spississimi 
instar,  concavam,  onereque  molestissimo  premen- 
tem, quae  in  feminis  tantum  invenitur,  plicam  fe- 
mininam dixerunt;  saepe  aliae  capillorum  parti- 
culae extra  hanc  massam  in  plicam  virilem  ab- 
eunt. 

Quae  varietates  e diversa  utriusque  sexus  ca- 
pillitii comendi  ratione  derivantur.  Polonorum  enim 
viris  longi  mollesque  capilli  sunt,  quodammodo 
undulati,  qui  nisi  tondentur,  liberi  dependent;  fe- 
minae capillitium  ut  apud  nos  in  plexus  formare 
et  pectine  colligere  solent,  ut  totus  deinde  cumu- 
lus in  molem  compactam,  transformetur. 

Praeterea  Lafontaine  sic  plicas  distinguit: 

1)  Plicam  veram , ut  supra  descripta  est. 

2)  Plicam  falsam , capillis  negligentia  contortis. 

3)  Plicam  veram  cum  falsa , capillis,  quibus 
plica  inhaeret,  ejus  pondere  et  prae  nimio  timore 
incomtis  et  convolutis. 

4)  Plica  triplex , quam  in  chronico  decursu 
observare  licet,  ubi  plica  sicca,  a plica  falsa  gestatur, 
infra  quam  novum  trichoma  formari  coepit.  Plu- 
res etiam  plicae  tali  modo  sibi  succedere  possunt, 


ut  in  portentosis  illis  exemplis  semper  conspi- 
citur. 

5)  Plica  simplex,  ubi  singulus  capillus  hic  et 
illic  in  plicam  abit,  quae  etiam  extra  plicam  femi- 
ninam cervici  proxima  saepe  apparet  ubi  glebulae 
densae  uni  capillo  inhaerent,  evidentissimum  certo 
argumentum,  plicam  ex  ipso  capillo  excrescere, 
neque  conglutinationi  tribui  posse. 

6)  Plica  unilateralis , cui  hemiccania  praece- 
dit. Alterum  capitis  latus  tumores  cystici  plerum- 
que obsident. 

Chemicis  virtutibus  manifesto  a pilorum  na- 
tura plicam  abhorrere,  clari  Vauquelini  analysis 
probat,  qui  eam  aqua  solvi,  minus  continere  sul- 
phuris, calcis  phosphoricae,  nullum  fere  vestigium 
calcis  carbonicae  et  sulphuricae,  olei  capillaris  et 
ferri,  invenit.  Minui  ergo  partes  terreas  et  metal- 
licas, augeri  gelatinam  patefit,  quod  etiam  mollitie 
insolita  et  flexibilitate  probatur. 

De  humore  in  capillis  secreto  pauca  tantum 
afferri  possunt. 

In  primo  minorique  morbi  gradu  et  chronico 
ejus  decursu  pinguedinis  tantum  ejus  plus  solito 
perspiratur,  qua  ungues  quoque  et  epidermis  vo- 
lae manus  plnntaeque  pedis  obliniuntur,  nitidae- 
que  redduntur.  Haec  iis  partibus  propria  in  plica 
propter  exaltatam  capillorum  vegetationem  solum- 
modo augeri  et  trichomate  inclusa  et  corrupta 
toti  capillitio  odorem  illum  nauseosum  impertire 
videtur. 

Materia  vero  tenax  spissa,  altiori  gradui  pro- 
pria, qualis  sit,  quibusnam  partibus  chemicis  con- 
stituatur, nondum  liquet.  Externae  ejus  virtutes 
tantum  descriptae  sunt.  Hartmann  rite  eam  compa- 
rat melli  sponte  e favis  profluenti,  sanguine  tamen 
imbuto  et  tincto;  foetorem,  quem  circum  circa 
spergit  talem  describit,  qualis  sordium  sulphare 
intus  sumto  esse  solet,  aeris  ergo  hydrothionici; 
fortasse  materia  albuminosa  huic  latici  inest,  quod- 
viscositas  certe  et  penetrabilis  iste  odor  probare 
videntur. 


Sanguinem  ei  immixtum  esse  a quibusdam 
affirmatur,  quem  Hartmajnn  cruori  venoso  compa- 
rat per  aliquod  tempus  servato  vel  concrementis 
sanguineis,  quae  in  cavitatibus  cordis  venosis  saepe 
occurrunt;  Vicat  merum  sanguinem  e pilis  dis- 
sectis scaturire  tradit:  a plurimis  plane  negatur. 
I^afontaine  et  Chr.  a Ruhmfeldt,  quibus  numero- 
sas plicas  observare  licebat,  nunquam  sanguinem 
sibi  obvium  fuisse  affirmant.  Rarissimis  certe  in 
casibus  sanguinem  per  cutis  (nedum  pilorum) 
vascula  penetrasse  constat  et  quidem  statu  ad 
putredinem  inclinante:  quod  primo  hujus  Ende- 
miae  tempore  fortasse  evenit,  sed  jam  remissa  ve- 
hementia nunquam  conspicitur:  sicut  lues  svphili- 
tica,  ubi  primum  innotuit,  lethali  furore  per  Eu- 
ropae terras  grassabatur,  sed  magis  usque  ad  no- 
stra tempora  sese  remittens,  jam  solas  fere  s^  •de- 
matis vegetativi  metamorphoses  secum  ferat. 


De  caussis  trichomatis. 

Ante  omnia  inquirere  refert,  utrum  plica  mor- 
bus omnino  dicenda  sit,  an  potius  pilorum  intri- 
catio  et  conglutinatio  ex  sordium,  olei,  axungiae 
accumulatione,  neglectoque  capillitii  cultu  oriunda. 
Inter  utramque  opinionem  ea  medium  tenet,  plicam 
localem  esse  partium  crinitarum  affectionem  e ca- 
lido capitis  tegumine  repetendam. 

Inter  negantes  optima  quae  adduci  possunt 
argumenta  adduxit  Wolff.  Ipsius  verba  afferam; 

1)  „Plica  tam  late  perPolonim  dilatata  aut  en- 
demica esse  debet  aut  contagio  propagari:'5 

a.  „Piica  endemicus  morbus  qui  in  climate, 
situ,  soli,  aquae,  et  aeris  virtutibus  vel  in  vita  de- 
genda fundatur,  esse  non  potest,  cum  terra  Polo- 
lonorum  omnes  fere  cujusque  regionis  proprietates 
conciliet.  Regio  enim  ad  Silesiam  et  Marcum 
spectans  arena  tegitur,  Lithavia  silvis  paludibusque 
abundat,  Volhynia  et  Ucraina  agris  fetilibus  ex- 

cellit,  in  universo  autem  Polonia  salubri  aeris  con- 
stitutione gaudet:  Neque  in  vitae  ratione  plicae 
caussa  esse  potest,  quae  nulli  aetati,  nulli  civium 
classi,  neutri  sexui  parcat.” 

Oblitus  est  tertium  Endemiarum  genus,  e con- 
stitutione nationi  cuique  insita  nascens.  Sicut 
constitutio  individualis  a partu  immo  a genitura 
jam  propria  est,  quae  in  quolibet  domicilio,  in 
qualibet  vitae  ratione  sese  exserit,  propriosque 
morbos  parat:  ita  proprium  universae  nationi  cha- 
racterem esse,  negari  non  potest,  qui  climate  mo- 
ribusque mutatis  quidem  modificatur,  sed  in  En- 
demiis  generandis  praecipuas  semper  partes  susti- 
net; et  cum  maxima  puritate  lucet,  ubi  quisque 
populus  diligentissime  quicquid  alieni  coercet. 

b.  „Et  contagium  plicae  negandum  est,  quum 
Poloni  novissimis  in  bellis  per  tot  terras  migran- 
tes nullum  plicae  vestigium  reliquissent:  alienique 
exercitus,  in  Polonia  castra  ponentes  immunes 
mansissent:  quare  plicae,  qua  morbi,  tam  lata  ex- 
tensio, veritati  contraria  est.” 

Contagium  neque  Endemiae  neque  Epidemiae 
essentiale  est:  sed  uti  in  Epidemiae  culmine  prae- 
sertim emanat,  in  vero  Endemiae  foco  tantum 
excluditur.  Idem  morbus  in  quadam  regione  con- 
tagiosus, transductus  in  aliam  contagionis  vim 
amittit.  In  acutiori  gradu  contagium  inest  latici 
viscoso,  quod  intimo  tantum  contactu  solas  affe- 
ctiones locales,  vegetativas  regenerat  x),  etsi  me- 
tascfiematismos  trichomatis  contagione  sanari,  La- 
fontaine  multis  exemplis  probat. 

Totum  argumentum  claudicat,  quum  frequen- 
tissima  morborum  propagandorum  ratio  omissa 
sit:  Generatio,  qua  paterni  morbi  et  graviditas,  ubi 
materni  in  foetum  transeunt. 

2)  ,, Specificum  morbum,  qualem  plicam  esso 
oporteret,  singularia,  nec  alius  morbi  symptomata 

exhibere:  nullum  autem  chronicum  auctumve  mor- 
bum esse,  quem  plica  non  imitetur.” 

Morius  trichomaticus  nec  sui  generis  est,  ne- 
que esse  debet;  sed  plica  localis  propria  est  ca-  * 
chexiae  satis  notae  varietas  a constitutione  natio- 
nali  pendens:  sicut  pestis  turcica,  febris  flava  In- 
diae occidentalis,  Dysenteria  maligna  Indiae  orien- 
talis febris  typhosae,  pro  varia  nationum  indole, 
genera  sunt. 

4)  „Plicam  femininam  Wolff  non  subito  re- 
scindendam putat,  quia  cutis  sub  tali  tegmine  ca- 
lori majorique  perspirationi  adsueta  refrigescat; 
cirros  virorum  sine  damno  resecari,  quod  in  tiro- 
nibus militiae  quovis  die  fieri  soleret.  „ 

Quod  si  omnino  obtinet,  de  plica  falsa  intel- 
ligitur.  In  Exercitu  Pvussico  viris  plica  affectis 
nunquam  nomina  proferre  licet. 

Quibus  rationibus  perductus  Wolff  plicam 
superstitiosae  cuidam  opinioni  per  cunctas  stirpes 
Slavonicas  effusae  adscribit.  Electricam  attrahendi 
vim  capillis  inesse  ponit,  qua  febrium  crisi  aucta, 
cujuslibet  hominis  capillos  curvari  et  convolvi. 
Multis  in  morbis  chronicis  idem  fieri.  Quum  vero 
post  resectum  ejusmodi  volvulum  dolores  et  spasmi 
fortuito  apparuissent,  aut  similes  aegritudines  cum 
capillis  convolutis  evanuissent:  opinionem  per  tot 
saecula  inter  omnes,  qui  Slavonico  uterentur  ser- 
mone, obtinuisse,  capillitio  intricato  istos  morbos 
sanari,  rescisso  proferri:  qua  perducerentur  Poloni, 
ut  cataplasmatibus,  unctione  diligentique  frictione 
plicas  arte  conficerent.  Trichomatis  nascentis  odo- 
rem arthritidi  alive  cachexiae  fortuitae  tribuit; 
morbos  trichomate  exorto  sanatos,  refccisso  pro- 
ductos, non  negat  quidem,  sed  calorem  et  auctum 
sub  ejusmodi  tegmen  sudorem  affert,  quo  cutis  ir- 
ritetur, ad  majorem  excretionem  incitetur  et  salu- 
brem antagonismum  exhibeat.' 

Similem  experientiam  a Eanoix  *)  factam  com- 

memO' 


*)  Lanoix : in  mem.  de  la  societe  medicale  d'emu. 
l*t.  p.  I.  pa§.  1 — 26. 

memorat,  quam  accuratius  narrandam  puto*  Post 
febres  nervosas  et  typhosas  in  capite  magna  phly- 
ctaenularum  copia  nascebatur,  quae  ruptae  serum 
corrodens  emittebant;  pediculorum  magna  vis  si- 
mul oriebatur.  Capillis  incaute  resectis*  capiteque 
loto,  dolores  capitis,  deliria,  sopor  revertebantur 
ac  mors  subito  intrabat,  alio  in  casu  imminebat» 
Oua [narratione  probatur,  miliaria  critica,  levi  caussa, 
ut  hujus  exanthematis  est,  nudato  sc.  et  loto  ca- 
pite, retrogressa  esse,  nullo  vero  modo,  sanorum 
capillorum  rescissionem  tanti  momenti  esse,  quanti 
Wolff  aestimat. 

Electrica  denique  vis,  quid  hic  sibi  velit,  mi- 
nime patet.  Etsi  electricos  esse  capillos,  conce- 
dendum est,  Physices  tamen  elementis  edocemur, 
eadem  corpora  eundem  electricitatis  polum  (ca- 
pillos negativum)  ostendere;  eosdem  autem  polos 
minime  se  attrahere,  sed  potius  repellere,  constat» 

Multum  abest,  ut  superstitiosa  plicae  reverem 
tia  res  illustretur.  Faciamus  enim,  de  multis  Po- 
lonorum  hoc  dici  posse,  non  dici  potest  de  omni-^ 
bus.  Earum  enim,  quas  hic  vidi  trichomate  af-^ 
fectas,  duae  tantum  eo  naturam  adjuverant,  quod 
ubi  primum  plicae  vestigia  agnoverant,  pectinis 
usu  abstinuerant;  aliae  vero  minus  expertae  pec- 
tere tam  diu  continuaverant,  quam  solvi  capilli  po- 
tuerant; molem  tandem  indissolubilem  resecave- 
rant,  sine  ullo  effectu,  quum  crescentibus  capillis 
et  plica  regenerabatur:  ne  dicam  de  tota  rudio- 
rum cohorte  a turbato  plicae  decursu  oriunda. 
Praeterea  capillitium  manibus  et  quavis  arte,  cata- 
plasmatibus, oleo  et  liquore  viscosissimo  intrica- 
tum et  conglutinatum  et  primo  intuitu  a vero  tri- 
chomate discerni,  contendo» 


Gallorum  medicorum  de  plica  opiniones, 
multo  magis  confusae  bonoque  nexu  destitutae 
sunt.  Boyer,  Larrey,  Rauseille-C .hamseru,  qui  ve- 

ram  plicam  secundo  stadio  nunquam  videre,  do- 
lorem, secretum,  negant,  symptomata  universalia 
fortuitae  complicationi  tribuentes,  ipsamque  pli- 
cam a calidis  capitis  teguminibus  Polonorum  et 
immunditia  derivantes. 

Gasc,  novissimus  de  hac  re  auctor,  disposi- 
tionem Polonorum  trichornatieam  a Lepra  1'ata- 
rica  natam  supponit,  et  tri choma  mere  locale  e spur- 
citie Polonis  propria  nasci,  ellicere  vult.  Quo 
judicio  non  magnum  Polonorum  favorem  sibi  con- 
ciliabit, quorum  omnes,  nobiliori  genere  nati,  pli- 
cae tamen  obnoxii  cum  Gallica  diligentia  amictui 
corporisque  cultui  student;  et  infima  plebis  sen- 
tina incomta  quidem  et  sordida  est,  quo  Aero  vix 
Galliae  australis  rusticos  superare  videtur.  Mor- 
bum praeterea,  qualem  plicam  esse  Gasc  conce- 
dit, e morbi  alieni  *)  et  sordium  conflictu  nasci,  ni- 
mis ab  hodiernae  pathogeniae  legibus  abhorret. 
Phaenomena  sic  explicat:  symptomata  universalia 
morbo  forte  complicato,  unguium  deformitatem 
arthritidi  adseribit,  materiam  trichornatieam  a pi- 
gmento pilorum  exsudato,  sanguinem  immixtum  a 
cutis  corrosione  derivat,  dolores  capitis  atroces  ab 
onere  capillos  trahente  cutemque  tendente:  qui- 
bus nihil  adjiciendum  erit. 


Qui  essentialem  esse  putant  inter  symptomata 
interna  et  plicam  nexum,  varias  hypo theses  con- 
struxerunt, quarum  praecipuas  obiter  indicabo: 

1)  Schiegel  catarrhalis  naturae  eam  habet,  et 
a suppressa  capitis  transpiratione  oriundam. 

2)  L.afoutciine  et  Chronry  a RuhmJ eldb  speci- 
ficam materiam  e lympha  corrupta  natam  sub- 
rogant. 

3)  PVolJframm *  2)  luis  syphiliticae  degeneratio- 


J)  Leprae  tataricae. 

2)  Larrey  quoque  syphiliticae  originis  eam  habet, 
quamvis  alio  loco  mere  localem  esse  dicit. 


nem  plicam  esse  ponit,  quia  interdum  ulcera  syphiliti- 
cis similia  palatum,  uvulam  et  nasum  occupant. — At 
ulcera,  quae  cum  plica  observantur,  aut  evidenter 
scrophulosa  sunt,  aut  ea,  quae  in  lue  Lithavicnsi 
dicta  apparent:  morbo  in  Lithavia  praesertim 

hereditario,  qui  contagio  nunquam  propagari,  sy- 
philiticae tamen  originis  esse  traditur;  eandem  vero 
ac  lues  Scandinavica  s.  Radesyge  *)  indolem  os- 
tendit. 

4)  Richber  humoralis  pathologiae  sectator,  in 
specifica  acritudine,  Kohonica,  caussam  ponit, 
quam  arthriticae  quidem  similem  a Lepra  tamen 
derivat. 

5)  Hartmann  rheumatismum  accusat  et  ar- 
thritidem, cujus  caussam  occasionalem  acres  ven- 
tos hyeme  ab  oriente  flantes  habet.  Remedia  ju- 
vantia ejus  opinionem  suffulciunt;  et  experimen- 
tum ab  eo  institutum  hanc  plicae  naturam  bene 
demonstrat.  Duorum  aegrotorum,  qui  plica  se 
affectum  iri  affirmabant,  alterum  anti-rheumaticis, 
Diaphoreticis  et  Lpis  pasticis  adhibitis  sanavit,  al- 
terum sibi  ipsi  consulere  permisit,  qui  oleo  in- 
uncto, capillis  diligenter  intricatis  et  cubiculo  bene 
calefacto  plicam  bono  cum  eventu  elicuit.  — Rheu- 
matismum quam  proxime  ad  arthritidem  acce- 
dere, eo  jam  patet.,  quod  tam  frequenter  confun- 
dantur et  eadem  fere  medela,  iisdemque  remediis 
sanentur;  origine  tamen  differunt.  Rheumatismus 
a caussa  cutis  praecipue  functionem  laedente  pro- 
ducitur; arthritis  ex;  ipso  organismo,  vitaeque  de- 
cursu nascitur:  quo  fit  ut  tot  tantique  prodromi 
quemque  paroxysmum  adnuntienl.  Rheumatismi 
symptoma  plica  esse  non  potest,  quippe  qua  foe- 
tus jam  nunc  in  lucem  editi  capillitium  obsessum 
fuisse  legimus.  3) 


Radesyge  ulcera  in  Suevia,  Norvegia  celt.  ende- 
mica nominantur.  Ab  aliis  syphilis  degenerata,  ab  aliis 
Leprae  climate  modificatae  propago  esse  habetur. 

2)  Lafont.  1.  c.  pag.  20.  a Alibert.  Essai  sur  les 
maladies  de  la  peau  Tab.  VII. 

B 2 


6)  Joseph  Frank  plicam  ut  Leprae  varietatem 
describit,  similia  utriusque  symptomata  indagans: 

a.  Utrique  et  animalia  et  homines  obnoxii. 

b.  Tristitia,  animus  maestus,  inertia  utramque 

praeit. 

c.  Urina  turbida  cum  sedimento,  molimina  hae- 

morrhoidalia,  alvus  obstructa,  flatus  in  utra- 
que observantur. 

d.  Oaor  specificus,  exanthemata,  ulcera,  cutis 

minus  sensibilis,  unguium  pilorumque  defor- 
mitas utrique  propria  symptomata  sunt 


JDe  caussa  plicae  interna . 

I 

Probe  distinguenda  est  caussa  proxima  Patho- 
logorum  s.  morbi  essentia  a caussa  interna  occa- 
sionali,  quae  statu  abnormi  vel  organi  cujusdam 
vel  totius  organismi  continetur.  Quodque  enim 
organon  cum  aliis  certo  nexu  conjunctum  certam 
in  ea  vim  exercet,  morboque  corruptum  aliorum 
quoque,  aut  si  majoris  est  momenti  totius  organismi 
morbum  concitare  potest.  Universi  autem  a prima 
origine  morbi  a vita  nullo  modo  superari  possunt, 
nisi  locales  reddantur,  sive  in  apparatum  aut  sin- 
gulum organon  deferantur:  quod  in  crisi  aut  me- 
tastasi quavis  obtinet,  quarum  duplex  est  genus: 
benignarum,  ubi  morbo  peripheriae  illato,  mate- 
riaque morbi  rite  evacuata  sanitas  restituitur;  et 
malignarum,  ubi  morbus  in  sublimius  systema  trans 
greditur,  vel  ejus  materia  intra  organismum  depo- 
nitur. Multa  e.  g.  exanthemata  plurimaeque  ae- 
gritudines ex  arthritide,  caussa  earum  interna,  nec 
vero  proxima,  tanquam  ex  uno  fonte  profluunt, 
Trichoma  quoque  metastasin  esse  morbi  in- 
terni, toto  ejus  decursu  ostenditur*  Ouaeritur  er- 
ga quaenam  ejus  caussa  interna  sit;:  quam  dupli- 
cem esse  puto,  arthritidem  et  sorophulosin,  quas 
dyscrasias  breviter  inspicere  oportebit. 


I.  Arthritis  (latissimo  sensu)  in  ipsa  vitae  evolu- 
tione radicata  est,  extremumque  vitae  regrcdien- 
tis  finem  significat,  qui  cuique  mortalium  proprius 
sufficientem  mortis  naturalis  caussam  continet. 
Arthritis  inter  omnes  morbos  maxime  materiae 
inhaeret,  quippe  cujus  productum  massa  vi  vitali 
b destituta,  oxyda  sc.  fere  anorganica  sunt,  quae 
nonnulli  scriptores  caput  vitae  mortuum  rite  dicunt. 
Quaeque  in  rerum  natura  vis  in  duos  agit  ten- 
| ditque  fines,  substrataque  ei  materia  (quum  vis 
sine  materia  cogitari  omnino  non  potest)  in  duas 

I quoque  partes  finditur:  nor  quo  hic  dicam  depo- 
lis quamlibet  vim  constituentibus,  quos  positivum 
et  negativum  nominant;  sed  de  ea  naturae  lege, 
quae  ubique  obtinet,  et  sic  exprimi  potest  : „Ouod- 
que  naturae  corpus,  vi  et  materia  instructum,  dum 
in  altissimum,  quem  attingere  licet,  gradum  se  ef- 
fert, materiae  sibi  substratae  partem  alteram  ad 
maximam  potentiam  attollit,  ubi  minima  moles  ma- 
X xima  si  impertitur;  alteram  cum  lVunima  pro  por- 
tione vi  conjunctam,  quasi  mortuam  relinquit.: 
f quae  nisi  excernere! ur,  ipsum  quo  formatur  pro- 
9 cessum,  exstingueret.” 

Duo  in  promtu  sunt  exempla.  Aer , quo  terra 
circumdatur,  atmosphaericus  materia  constat  satis 
nota  (Nitrogenio  et  oxygenio),  vi  specifica,  Electri- 
citate,  impertita,  quae  etsi  semper  agit,  in  medio- 
cri aeris  statu  nos  fugit.  TJbi  autem  vita  atmos- 
a phaerae,  (si  ita  dicere  licet)  solis  potissimum  in 
fluxu  altissimum  attigerit  gradum : altera  aeris  pars 
omnem  attrahit  vim,  in  utrumque  Electricitatis 
polum  manifesto  jam  discissa,  dum  altera  eadem- 
p que  maxima  pars  nubes  format  et  aquam,  qufie 
velut  aer  emortuus,  pluvia  excernitur.  Fulmina 
/ vitae  aereae  culmen,  aqua  atmosphaerica  electri- 
D citati  inimicissima,  aeris  mors  nominari  potest. 

Maris,  terrae  ubicunque  circumfusi,  vita  pro- 
j pria  viresque  mirabiles  jam  melius  in  sensus  ca- 
dunt. Chemismus,  ut.  e salibus  marinis  elucet, 
aquae  proprius  est,  quo  ad  altissimam  potentiam 

elato,  organicae  vitae  rudimenta,  mucum  marinum, 
infusoriorum  medusarumque  myriades  efflorescere 
videmus;  ex  altera  autem  parte  arenam,  velut 
creationis  maritimae  residuum  praecipitari  littori- 
qui  adlui:  quare  terrae  moles  magis  in  diem  in* 
crescit. 

Or  ganica  quoque  vita  eidem  legi  obtemperat. 
Quum  corpus  humanum,  quasi  mundi  universi 
imago  cunctas  naturae  vires  in  se  conjungat,  in- 
ter extremos  vitae  fines  quam  plurima  membra 
intercalata  sint,  necesse  esi,  qui  tamen  in  cerebro, 
subtilissimo  animi  instrumento,  et  in  ossibus  terra 
anorganica  repletis,  clarissime  oculis  nostris  expo- 
nuntur, Cerebrum,  cujusque  sublimis  facultatis 
sedes,  vitae  tanquam  culmen  est:  productio  terrae 
signum  naturae  in  pejus  ruentis,  certumque  mor- 
tis futurae  praesagium.  Cerebrum  phlogisticae 
indolis  substantiis  constructum  subtilissimas  san- 
guinis partes  attrahit,  ejusque  oxygcnio  perpetuo 
excitatur  et  inspiratur;  ossium  vita  fere  anorganica 
quiete  et  crystallisatione  exigitur.  Notabilis  certo 
est  elementorum  cerebri  et  ossium  similitudo: 
cerebro  magna  sulphuris  et  phosphori  vis  inest; 
ossa  calce  phosphorica  et  sulphurica  exstruuntur: 
Calcaria  ergo  haec  normale  vitae  productum  et 
ossa  vera  ejus  excernendae  instrumenta  sunt,  quare 
paullatim  aetate  crescente  duriora  et  fragiliora 
fiunt,  donec  senectute  intrante  aliae  quoque  par* 
tes  osseam  naturam  induant,  terraque  imbutae 
usque  ad  mortem  naturalem  minus  in  diem  mu- 
nere fungantur.  At  talis  terrae  osseae  formatio 
justaque  dispositio  sine  ulla  naturae  turbatione  iis 
tantum  evenit  mortalium,  qui  pulcherrima  omnium 
systematum  aequabilitate  ad  sanitatem  idealem 
proxime  accedente  gaudent. 

Altera  vitae  progredientes  et  regredientes  op- 
positio in  systemate  irritabili  nobis  offertur.  Cen- 
trum medulla  spinalis  nervique  motorii,  cui  sicut 
ossa  cerebro,  respondet  salium  uricorum  formatio 
ac  per  renes  excretio,  Renes  et  ossa,  aequalia  vi- 


tae  animalis  organa  vices  permutare  possunt,  ut 
urina  calcem  pliosphoricam  saepe  contineat,  in 
ossibus  calx  urica  interdum  deponatur. 

Adhuc  tertium  hujus  conditionis  genus  consi- 
derandum est,  quod  inter  systema  gangliosum  et 
aquam  organicam  reperitur.  Sunt  enim  ganglia 
tot  centra  nervosa,  vitae  inferiori  praeposita,  quo- 
rum suum  cuique  organon  subjectum  est,  quod  re- 
git atque  ad  functiones  vegetativas  stimulat.  Huic 
nervorum  infimorum  evolutioni  materia  minus  a 
natura  organica  abhorrens  in  vita  regrediente  res- 
pondet: aqua  et  salia  carbonica  ')  . 

Haec  functionum  et  materiae  oppositio  tem- 
pore quoque  elucet:  quum  cerebrum  interdiu  vi- 
get, noctu  ossa  nutriuntur,  doloresque  arthritici  exa- 
cerbantur: vel  ubi  hae  periodi  annuum  typum  se- 
quuntur, hyems  nocti  re  vera  aequalis  propria  pa- 
roxysmorum podagricorum  fautrix  est. 

Sed  quaenam  constitutio  eam,  quam  arthriti- 
dem veram  dicimus,  aegritudinem  provocet,  quae- 
ritur. Temperamentum  sanguineum,  habitus  sthe- 
nicus,  irritabilis,  quo  fit,  ut  quaelibet  vitae  incres- 
centis et  decrescentis  mutatio  inflammatoria  in- 
dole excellat:  quare  ossium  in  altera  vitae  parte 
nimia  terra  implendorum  munus  vel  chronicam 
inflammationem,  dolores  osteocopos  exhibet,  vel 
acutissimam  cum  febri  sthenica  incedentem,  pa- 
roxysmum podagricum.  E quibus  intelligi  potest, 
qua  de  caussa  sanguinis  jactura,  v.  c.  fluxu  hae- 
morrhoidali  arthritis  compensatur. 

II.  Scrophulosi  querulam  cum  arthritide  ne- 
xum esse,  multis  probatur,  etsi  primo  adspectu 
toto  coelo  distare  videntur.  Arthritis  morbus  he- 
reditarius est.,  ubi  tota  patris  constitutio  foetui 
implantatur,  eadem  emolumenta  eademque  vitia 


J)  Qua  de  caussa  in  hysleria,  hypochondria  similibus- 
que horum  nervorum  malis  auctam  urinam  eandemquo 
aquosam  observamus. 

ostendens,  vera-mque  arthritidem  suo  tantum  tem- 
pore evolutura.  — Materna  vero  arthritis  s.  con- 
genita longe  aliter  se  habet,  aliamque  Dyscrasiae 
genus  eflicit.  In  nutritio  ne  uterina  nullum  con- 
stitutionis germen  foetui  implantatur,  sed  ipsi  ma- 
tris succi,  sanguis  ipse  ejusque  vitia  ei  imperti- 
untur, et  ab  arthritica  matre  perfecta  jam  ar- 
thritis embryoni  imbui  potest.  Foetum  tanquam 
organon  matris  possumus  considerare,  in  quod 
sanguis  quidem  nutriens  mittitur,  sed  etiam  mor- 
bi quasi  metastasi  ingeri  possunt;  quemadmodum 
vero  unus  idemque  morbus  pro  organis,  quibus 
incidit,  aliter  atque  aliter  mutatur:  arthritis  quo- 
que foetalis  propria  foetus  vita  modificetur  alia- 
que forma  induatur  necesse  est.  Prima  gravidi- 
tatis periodo,  qua  maxime  vita  foetalis  a matre 
pendet,  ejusque  igitur  morbis  patet,  systema  lym- 
phaticum, membranaeque  et  praesertim  tubus  ali- 
mentarius formantur  et  praevalent:  quae  arthritide 
materna  recepta  ad  vigorem  abnormem  et  per- 
manentem exaltantur,  quo  justa  systematum  sub- 
limiorum, animalium  (ossium)  evolutio  coercetur. 
Ouae  morbi  forma,  cum  per  totam  saepe  vitam 
perennat,  aliamque  corporis  sphaeram  occupat, 
ab  arthritide  omnino  separanda  est. 

Sed  haec  obiter  dicta  sint,  lam  videamus, 
quaenam  inter  arthritidem,  scrophulosin  et  mor- 
bum trichomat.icam  similitudines  sint,  quaeque  ar- 
gumenta indolis  ejus  arthriticae  et  scrophulosae 
ex  iis  comparatis  afferri  possint. 

1)  Arthritis  et  scrophulosis  morbi  hereditarii 
et  congeniti  sunt.  Utrumque  in  plica  obtinet.  In 
nonnullis  gentibus  adeo  radicata  est,  ut  quodque 
caput  serius  ocyus  ea  oneretur.  Multa  in  scrip- 
toribus de  trichomate  propagato  legi  possunt,  et 
maxime  notatu  dignum , quod  apud  Lafontaine 
invenitur,  duos  infantes,  vaccinatione  instituta  in 
stadio  eruptionis  plica  etiam  affectos  esse,  quorum 
parentes  huc  usque  nihil  unquam  simile  fuerint 
experti;  duobus  vero  annis  praeterlapsis  matrem 

doloribus  arthriticis,  quibus  jam  dudum  tormen- 
tabatur,  plica  crescente  liberatam  esse. 

2)  Arthritis  regularis  paroxysmis  periodicis 
erumpit,  anno  aut  pluribus  annis  interstinctis ; ir- 
regularis et  chronica  in  tempus  incertum  ducitur, 
quo  exacerbatur  modo,  modo  remittitur,  nec  pe- 
nitus aegro  cedit.  Sic  plica,  quem  semel  unquam 
affecit,  in  eo  pluries  per  vitam  erumpere  solet, 
aut  in  chronico  decursu  plures  plicae  uno  tenore 
sibi  succedunt.  — Scrophulosi  exanthemata  pro- 
pria esse  constat;  cutis  enim  tenera,  mollis,  ad  ni- 
miam eandemque  abnormem  vegetationem  prona : 
quare  plica  infantilis  eo  jam  ab  arthritica  differt, 
quod  saepe  sine  doloribus  aliisque  prodromis  ex- 
crescat. 

3)  Ossium  affectiones,  dolores  et  massae  ter- 
restris depositio  signum  arthritidis  characteristi- 
cum;  in  piica  arthritica  dolores  capitis  atrocis- 
simi  et  dolores  illi  osteocopi  veram  arthritidis 
effigiem  praebent.  — Scrophulosis  quoque  violentior 
ossa  et  praesertim  articulos  ad  inflammationem 
pronos  reddit,  qua  in  suppurationem  transducta, 
carie  devastantur.  Idem  de  morbo  trichomatico 
Lafontaine  et  Chromy  de  Ruhmfeldt  testantur, 
ita  quidem  ut  plica  nascente,  tanquam  inflamma- 

' tione  et  suppuratione  vicaria,  ossa  serventur. 

4)  Animus  moestus,  tristitia,  coenaesthesis  tur- 
bata, digestionis  deinde  vitia  et  paroxysmo  arthri- 
tico et  plicae  erupturae  antecedunt;  tum  febris 
intrat,  sudore  urinaque  critica  et  inflammatione 
locali  solvenda,  quae  tophos  illic,  hic  capillorum 
luxuriem  profert.  — Jn  plica  scrophulosa  hujus 
dyscrasiae  signa  et  decursus  magis  vegetativus  ob- 
servantur. 

5)  Arthritis  retrograda  et  irregularis  easdem 
ac  plica  suppressa  et  retenta  metastases  exsequitur. 
(V.  supra  in  dec.  irreg.)  — Exanthematibus  scro- 
phulosis  natura  alii  organis  maxime  consulit,  ut 
quae  inflammationes  illas  scrophulosas,  suppuran- 
tes et  perniciosas,  phthisin  tuberculosam,  hydroce- 

phalum  internum,  coxartlirocacoin  cett.  compen- 
sent: saepe  quidem  debiliores,  quum  ut  sanitatem 
integram  servent. 

6)  Notabile  certo  est  et  plicae  originem  bene 
illustrat,  remedia  aritarthritica  ab  aliis  in  plica 
, commendari  *),  ab  aliis  antiscrophulosa,  antimo- 
nium,  mercurius,  conium *  2). 


Hisce  patebit,  qua  de  caussa  critica  plicae  na- 
tura saepe  ignorata  ac  negata  sit.  Plica  arthriti- 
ca, acuta  sanitatem  semper  restituit,  etsi  disposi- 
tionem auferre  non  valeat,  morboque  iterum  ado- 
leto,  denuo  appareat;  chronicae  boni  effectus  primo 
nos  fugiunt;  qua  per  tempus  idoneum  servata, 
dolores  leniuntur,  spasmi  sistuntur,  membra  so- 
luta in  motum  cieuntur,  amaurosis  et  cophosis  ner- 
vis cedunt  et  leves  materiae  metamorphoses,  ut 
maculae  corneae,  evanescunt. 

Exanthemata  scrophulosa,  ut  plica  a multis, 
symptomatica  perperam  habentur,  quod  ea,  qua 
oriuntur  cachexia  non  minuitur;  quamvis  “lentae 
illae  inflammationes  et  perniciosae  saepissime  iis 
averti  videntur.  Cavendum  vero  est,  ne  quis  nimia 
bona  e trichomate  emanatura  esse  speret,  coque 
formato  mala  ex  alio  fonte  profluentia  sanatum 
iri,  credat, 


De  caussa  -plicae  proxima. 

i)e  caussa  plicae  localis  proxima  quaedam  ad- 
jicienda sunt.  Sede  quoque  et  formatione  orga- 
nica, cui  inhabitat,  arthritidem  et  scrophulosiri 


*)  d.  Lafont.  1.  c.  Richler  Hdb.  d.  Ther.  Chromy  a 
Ruhmfeldt,  Hartmann. 

2)  Ios.  Frank. 


imitatur : nam  capillos  systema  ossium  in  sphaera 
organismi  imperfectiori  repetere,  e physiologia 
demonstrari  potest. 

Constat,  corpus  humanum  duplicem  in  se 
combinare  naturam,  perfectiorem  s.  animalem 
sensu  strictiori,  et  imperfectiorem:  Illa  systema 
cerebrale,  musculare  et  ossetim  complectitur;  haec 
systema  gangliorum,  sanguinem  et  membranae. 
Singula  cujusque  seriei  membra  sibi  respondent. 
Ossa  cerebro  centrali  opposita  extremam  corpo- 
ris pcripheriam  tenerent,  cunctaque  vitae  instru- 
menta includerent,  nisi  organismus  ab  infimo  vi- 
tae gradu  in  altiorem  progrederetur,  ideoque  for- 
mationes deteriores,  vesiculae  ad  instar  systemata 
nobiliora  intus  formanda  a prima  origine  investi- 
rent: quare  membranae,  naturae  animalis  involu- 
cra, extremam  corporis  peripheriam  constituunt. 
Tres  sunt  membranarum  apparatus:  cellulosa  ejus- 
que  in  tunicas  serosas  explicatio,  membranae  mu- 
cosae, quae  intra,  et  cutis,  quae  extra  obducit  or- 
ganismum. 

Membrana  serosa  vera"  ossis* imago  est;  tex- 
tura cellulosa  utrique  propria;  adeps  ei  impositus 
medullae,  aqua  terrae  osseae,  lympha  aquae  im- 
mista gelatinae  osseae  respondet. 

Membrana  mucosa  praeter  alia  [munera  hic 
non  consideranda  excretione  fungitur  muri,  oxydi 
organici,  carbonii  sc.  quam  maxime  oxydati,  quae 
si  maximum  attingit  gradum,  oxyda  terrea  secum 
egerit,  ut  ossificationem  compensare  possit,  quod 
in  tot  aquarum  incolis,  quorum  tunica  externa 
mucosa  testis  producendis  praefici  hir,  et  verisimi- 
liter in  scrophulosi  et  rhachitidc  obtinet,  ubi  jus- 
tam ossium  formationem  impedit. 

Cutis  denique  substantias  plilogisticas  edit, 
sebum,  Epidermidem,  ungues,  pilos,  cornua  ani- 
malium, durum  nonnullorum  corporis  thoracem, 
avium  pennas:  quae  omnia  jam  propius  ad  ossium 
naturam  accedunt,  formam  organicam  induentia. 

Pili  tantum  quomodo  sint  constructi,  videa- 

mus.  Capillus  e tela  cellulosa  sub  cute  strata  na- 
scitur, ubi  bulbulus,  cellula  quodammodo  durior 
et  locularis  invenitur,  vasculis  nervulisque  instructa 
cui  is  liquor  ingeritur,  e quo  capillus  originem  et 
incrementum  ducit;  quum  radix  corpore  parum 
crassior  in  isto  liquore  versatur.  Probabile  est  ip- 
sam capilli  radicem,  ut  pennae  avium,  perforatam 
esse  et  investiri  membranula  subtilissima,  in  quam 
succus  nutriens  insurgat.  Quodam  oleo  canalicu- 
lum impleri  et  tingi,  verisimile  non  videtur,  quum 
avium  pennae  cujuslibet  coloris  fluidum  mucosum 
pallidum  contineant  et  nitidissimos  colores  osten- 
dant, ubi  canaliculus  ne  cogitari  quidem  potest; 
quod  etiam  plica  per  multos  annos  adhaerente  ne- 
que amplius  nutrita  probatur,  quae  eundem  sem- 
per  colorem  servat,  dum  sani  capilli  jam  incanes- 
cunt. Massae  capilli  solidae  color  est:  ex  ea- 

dem massa  oleum  capillorum  superficiem  illinens 
exsudari  videtur,  quod  in  unguibus  quoque  eadem 
pinguedine  nitentibus  observatur.  — Neque  Epi- 
dermis, nec  rete  Malpighi  quidquam  ad  pilum  for- 
mandum conferunt,  quem  ubi  ad  lucem  editur 
brevissimam  viam  et  tam  leviter  invaginant,  ut 
pilo  evulso  ne  vestigium  quidem  epidermidis  ad- 
haereat. Canaliculus  capillaris  parvam  longitudi- 
nem attingit,  ubi  capilli  solidi  inveniuntur.  Nimis 
procules  a solo  materno  nutrimento  egent,  quare 
apices  longiorum  pilorum  fissi  siccique  sunt,  et 
crescere  desinunt,  nec  quidquam  plicae  tribuunt. 
Capilli  igitur,  canales  succo  pleni  corneaque  massa 
circumdati  quandam  ossium  tibialium  speciem  prae 
se  ferunt,  quae  cellulis  medullaribus  magis  magis- 
que deletis  fistulam  medullarem  ostendunt  massa 
ossea,  compacta  circumdatam.  Iiisdemque  fere  par- 
tibus chemicis  constant:  capilli  enim  gelatinam, 
calcem  phosphoricam,  sulphuricam  et  carbonicam, 
siliciam,  ferrum  manganumque  oxydatum  et  sul- 
phur continent. 

Ex  hac  comparatione  sequifur,  affectiones  et 
arthriticas  et  scrophulosas  in  hac  Polonorum  Ec- 

trichori  ab  ossibus  derivari  et  in  capillos  tanquam 
in  ossa  cutanea  descendere. 

Inflammatio  telae  cellulosae,  quzl  capillorum 
genitricis,  exoritur,  quae  ut  solet,  producendi  vim 
augens  et  mutans,  capillitii  pseudo -organismum  ef- 
ficit, duos  exliibens  gradus:  minorem,  qui  merum 
pilorum  pseudo - organismum  cum  aucta  pinguedi- 
nis capillaris  exsudatione  exserit:  majorem  vero  et 
acutum,  quo  capilli  ad  specificam  secretionem  sti- 
mulantur: siquidem  secretio  ita  a physiologis  defini- 
tur, esse  nutritionem  organi,  ejus  fines  egredientem. 

[n  quoque  secreto  ipsum  instrumentum  secer- 
nens effluit.  Quare  ille  latex  viscosus,  fuscus,  ge- 
latinosus proprium  capillorum  secretum  est,  sive 
pus  capillare  in  tanto  vegetationis  auctu  solummodo 
producendum.  Nec  vivo  producto  plica  carere  so- 
let: innumeros  plerumque  pediculos  profert,  qui  e 
sudore  lympha  plastica  magis  onusto  nascuntur. 
Omnia  symptomata  localia  ex  hac  inflammatione 
ejusque  sequelis  facile  erit  derivare. 

De  caussa  Enclemiac. 

De  hac  Polonorum  Endemia  tam  variae  at- 
que oppositae  opiniones  exstant,  quam  de  caussis 
plicae  internis.  Alii  atmosphaeram  accusant,  ut. 
llartmanri,  qui  caussam  in  frigido  vento  ab  Orien- 
te flante  posuit;  ct  Chromy  de  Ruhmfeldt  qui 
eam  a salinis  particulis  aeri  immistis  derivat,  ma- 
gnas "VVieliezkae  salifodinas  respiciens,  alii  e mo- 
ribus Polonorum,  ut  clare  eluceat,  unam  quemque 
Poloniae  regionem,  unam  incolarum  classem  intu- 
eri, postpositis  caeteris  iidem  malo  obnoxiis.  Uni- 
versa deberet  esse  causa  per  totam  Polonium  dila- 
tata, quae  morbum  producere  et  fovere  valeat, 
nulli  ejus  diverticulo,  nulli  aetati,  nulli  tribui  neu- 
trique  sexui  parcentem. 

Triplex  en%miarum  genus  est;  primum,  quod  e 
climate  physico,  e conditione  locali  in  qualibet  la- 

titudine  et  longitudine  geographica,  e sylvis  v.  c. 
paludibus,  mari  vicino,  magnis  fluviis  nascitur;  al- 
terum, quod  a ratione  vitae  moribusque  populi 
pendet;  tertium  et  longe  gravissimum,  quod  clima 
geographicum,  latitudinem  praecipue  geographicam 
sequitur.  Quo  respectu  distinguimus  constitutio- 
nem utriusque  hemisphaerae,  et  in  utraque  he- 
misphaera  constitutionem  aequatorialem  et  pola- 
rem, earumque  transitus* 

In  nostra  hemisphaera  Poloni  medium  inter 
nationes  aequatoriales  et  polares  evidenter  occu- 
pant. Polonia  australis  Tataris  et  Tureis  finitima  est 
constitutionis  aequatorialis  adhuc  participibus;  bo- 
realis  ad  constitutionem  polarem  jam  inclinat.  T) 
Quas  paucis  verbis  tangam.  Orientis  aequalorialis 
populis  eam  constitutionem  esse  invenimus,  quae 
nervorum  sensibilitate , sanguinis  venositate,  hepa- 
tis ergo  et  cutis  inter  j organa  dominio  excellat. 
Expansio  nimia  est.  Omnes  eorum  morbi  peri- 
pheriam  petunt,  ac  si  lethales  fiunt,  nimia  crisi 
perniciem  struunt.  Sic  in  pesti  carbunculos,  bu- 
bones exulceratos,  petechias  invenimus.  Vita  de- 
crescens illic  propter  venositatem  morbum  liaemor- 
rhoidalem  exhibet,  qui  corpore  rapidius  evoluto 
ocyus  intrat;  perturbatusque  horribillimurn  om- 
nium exanthematum  offert *  2)  et  perniciosissimum, 
Lepram  et  Elephantiasin,  cutis  quam  pessimam 
degenerationem,  cum  symptomatibus  nervosis  et 
sanguinis  in  putredinem  pronitate.  — Borealis  con- 
stitutio huic  plane  opposita  sit,  necesse  est.  Sen- 
sibilitas  minor,  irritabilitas  praevalens  et  in  mus- 
culis, unde  robur  et  firmitas  eorum,  et  in  san-  ] 
guine,  quare  indoles  sthenica,  inflammatoria,  quae 

in- 


*)  Simul  in  Polonia  et  Russia  Oriens  in  Occidentem 
transire  videtur. 

2)  dicut  menstruationis  cessatio  septentrionis  mulieres 
ad  scirrhum  et  carcinoma  disponit. 


i innumeros  internorum  et  centralium  vitae  instru- 
mentorum morbos  parat,  parum  ad  crisin  tendit 
ac  priusquam  morbus  solvatur,  vitam  supprimit 
1 quod  in  omnibus  inflammationibus  internis,  ar- 
thritide, apoplexia  patet.  Nonne  igitur  Polono- 
rum  inter  utramque  positorum  constitutio  ex 
his  conflata  esse  debet?  quare  jPoloniam  au- 
stralem, Galliciam,  Volhyniam  veram  plicae  se- 

(dein  esse  et  focum  puto.  Arthritis  et  scrophulo- 
sis  septentrionalia  eorum  vitia,  quae  propter  dis- 
positionem exanthematicam  capillos,  ossa  cutanea, 
petunt.  *) 

Eas  climatum  proprietates  constitutionumque 
in  alias  transitus  situ  physico  mutari  possunt.  Sic 
mare  pestem  coercet,  quae  per  Africae  oram  gras- 
satur, saltus  Garpathici  plicam.  Quo  magis  quis- 
que populus  integritatem  suam  servat,  omnemque 
evitat  cum  aliis  consociationem,  eo  majori  puri- 
tate servantur  mores,  victus,  constitutio,  morbi. 
Eo  modo  Poloni  per  tot  saecula  propriis  moribus, 
habitu,  cultu  victuque  utebantur,  ut  etiam  mor- 
bus iis  insitus,  in  ipsa  constitutione  radicatus  pa- 
tria vix  egrederetur,  et  a patre  progeniei  traditus 
criticaeque  naturae  caussa  fotus  civitatis  quasi  jus 
nacteretur.  Ejusmodi  morbus,  vegeta tiva  indole 
praeditus  minime  per  rapidas  in  alias  terras  inva- 
siones celeresque  per  alias  gentes  migrationes  pro- 
pagari potest.  Neque  contagium  ei  essentiale/  est, 
quod  in  ipsa  Polonia  2)  et  maximo  tantum  gradu 


*)  Sive  Leprae  species  inflammatoria  et  vegelativa 
nominari  potest:  quae  varietates  nullo  quidem  contagio 
tot  populis  illata  sunt,  sed  ex  iis  ipsis  pro  varia  indole 
sese  evolvunt:  sic  in  Italia  superiori  Pellagra,  in  Hispa- 
nia, Eresypelas  malignum  (mal  de  la  rosa)  in  Cayenne 
mal  rouge  de  Cayenne,  in  Suevia  et  Norwegia  lues  Scan 
dinavica  invenitur. 

2)  Simili  modo  exanthema  Indiae  occidentalis,  quod 
Yaws  dicunt,  adv&nae  infecto  parcit,  si  cito  in  Euro- 

Ipam  redit,  ted  cum  aucta  vehementia,  quum  in  Indiam 
revertitur,  erumpit. 

I c 


generatur.  Qua  de  caussa,  neque  invasione 
Mongolorum  plicam  ingestam,  nec  post  novissimum 
bellum  in  Italia  et  Hispania  erupturam  esse  pu- 
to. Lento  gressu  terminos  transgreditur  irrepitque 
vecinitati.  Quid  mirum,  quod  Endemia  trichoma- 
tica  usque  ad  nostra  tempora  in  eadem  semper 
regione  vegetasse  videatur,  quum  exigui  ejus  pro- 
gressus primo  intuitu  nos  fugerint:.  In  prima  hu- 
jus stirpis  Slavonieac  sede  et  domilio,  Volhynia, 
(iallicia  austraiique  Russia  orta  est,  ubi  etiam  nunc 
maxime  viget:  unde  tarde  iis  terris  et  gentibus 
inserpsit,  quas  Poloni  primo  post  regnum  fun- 
datum tempore  in  potestatem  suam  redegerant, 
in  Lithaviam , Eorussiam  orientalem,  Silesiam, 
Pommeraniam  posteriorem,  ubi  minori  copia  e- 
videnter  observatur,  et  sicut  in  Russia  boreali  ve- 
ra arthritidis  forma  vincitur.  In  Saxo  liam  quo- 
que Augusto  II.  et  III.  regnantibus,  delatam  esse 
legimus.  Quum  vero  Poloni  omnes  fere  provin- 
cias amiserint,  totaque  tandem  eorum  terra  di- 
visa sit,  moribus  ut  in  quoque  populo  superato 
mutatis  j(balneis  e.  g.  Russi  cis  introductis)  et  consti 
tutio  mutabitur,  ut  hanc  Endemiam  aliquando 
minutum  pcnitusque  fortasse  exstinctum  iri,  pro- 
babile videatur. 


Prognosi  s. 

Quae  de  arthritide  et  scrophulosi  constant, 
et  in  morbo  trichomatico  obtinent.  Pauca  tantum 
adjungenda  erunt. 

1)  Plica  morborum  illorum  bona  crisis  et  me- 
tastasis est,  quos  ab  internis  corporis  partibus  de- 
rivat. 

2)  Regularis  decursus  cum  nullo  periculo  con- 
junctus est:  externam  vero  capillitii  speciem  de- 
format, magnaque  incommoda  secretione  et  pedi- 
culorum productione  secum  fert. 

3)  Irregularis  decursus  differentiae  jam  descrip- 

tae  sunt;  mala  hinc  emanantia  trichomatc  rege- 
nerato sanari  possunt. 

i 

Cura. 

A.  Plicae  ar  bhr  i i i c a e. 

1)  In  stadio  prodromorum  plicam  a\erti  pos- 

!se,  Hartmann  experimento  jam  enarrato  probat, 
quare  haec  observanda  sunt. 

a.  Prodromis,  qui  ad  universum  morbum  spec- 
tant, cognitis,  cura  antarthritica  instituenda 
erit;  vel  si  molimina  haemorrhoidalia  adsint, 
remedia  huic  statui  idonea  adhibenda.  Al- 
vus praecipue  aperienda,  laxantia  danda, 
omnesque  excretiones  augendae,  donec  symp- 
tomata evanuerint,  sanitasque  .restituta  sit. 

b.  Sed  febri  jam  intrante,  localibusque  sympto- 
matibus jam  natis,  quaecunque  derivantia 
fugienda  sunt,  quibus  naturae  vires  dividun- 
tur, et  vera  morbi  crisis  inhibetur.  Eadem 
de  caussa  frigore  capiti  adhibito  plica,  cum 
tristissimo  effectu  supprimitur, 

c.  Febri  regulis  notis  prospiciendum,  quae  si  in- 
flammatoria indole  est,  cum  vehementissima 
ad  caput  congestione,  sopore,  apoplexia,  ve- 
naesectione  caute  temperanda  est;  si  nervo- 
sam ostendit  naturam  vires  adjuvandae  sunt 
nervinis,  roborantibus  et  vini  praesertim 
usu.  Sitis  aut  potu  acidulo,  antiphlogistico, 
aut  restaurante,  e.  g.  vino  cum  aqua  mixto, 
moderanda. 

d.  Ad  plicam  eliciendam  caput  decoctis  emolli- 
entibus, Lycopodii,  malvae,  altheae,  verbasci, 
fomentandum  et  lavandum  est.  Vel  si  debi- 
litatis et  status  nervosi  caussa  cunctatur,  de- 
coctum saponis,  sinapeos,  tinctura  canthari- 
dum aliaque  epispastica  applicanda  sunt: 
ungues  quoque  respiciendae  sunt.  Pectinis 
usus  plane  abrogandus. 

p o 

Vi  u 

2)  Plica  nata  aut  sanitas  redit,  aut  secretio 
secundi  gradus  imminet:  quod  praeter  alia  signa, 
secundum  LaFontaine  proprium  temporum  frigus 
praesignat,  ubi  emollientia  conducent.  Pediculi  mo- 
lestissimum plicae  symptoma:  quare  plica  leviter 
incidenda,  et  mercurius  aut  interendus  aut  cum 
amylo  contritus  inspergendus  est. 

3)  Piica  sicca,  sanisque  capillis  inhaerens,  pol- 
licem aut  duos  pollices  a cute  distans  sine  damno 
resecari  potest;  sed  bene  cavendum,  ne  partes  ad- 
huc secernentes  removeantur.  Interna  hujus  sta- 
dii cura  roborans  esse  potest:  quare  cibi  digestu 
faciles,  amara,  aromatico -amara,  quassia,  china 
vinum  quoque  porrigantur. 

ZI.  Plica  scrophulosa. 

Ut  in  quaque  affectione]  scrophulosa  mor- 
bus principalis  maxime  respiciendus  est,  quo  sub- 
lato et  illa  tollitur:  in  plica  quoque  scrophulosa, 
quae  e'  toto  habitu  satis  noto  elucet,  aliisque  ma- 
lis ex  eodem  fonte  profluentibus,  e.  g.  Ophthal- 
mia scrophulosa,  phthisi  tuberculosa,  tota  cura 
antiscrophulosa  administretur.  Eadem  hic  admi- 
nicula localia  conveniunt. 


JDccur  su  s irr  e gularis. 

Qui  proh  dolor!  frequentissime  medicis  ob- 
vius est:  quum  infimae  plebis  cives  sibi  ipsi  prospi- 
ciunt, et.  plicam  crescere  sinunt;  ditiores  autem  et 
nobiliores  hujus  morbi  pudet,  quam  ergo  impedi- 
unt, removent  ac  celant. 

Impedita  piica  quo  minus  excrescat,  aut  sup- 
pressa et  resecta:  duplex  cura  instituenda  est. 

1)  Ante  omnia  ad  plicam  formandam  omne 
saxum  moveamus  oportet.  Plica  recenter  res- 
cissa capiti  imponatur,  cui  vel  post  aliquod  tern- 


35 


pus  adcrescit:  quod  si  minus  persequi  potest  me- 
dicus, epispastica  quam  maxime  irritantia  applica- 
bit, ubi  aut  nova  elicitur  plica,  aut  salubris  certe 
secretio  ejus  vice  fungitur.  A multis  inoculatio 
quoque  commendatur,  bonosque  ejus  effectus  Lafon- 
taine  commemorat,  qui  ita  eam  docet,  ut  tegmen 
a tricbomatico  gestum  aegroto  imponatur.  INon 
possum,*  quin  singularem  plebejorum  Polonorum 
praesertim  lndaeorum  usum  tangam,  qui  plica 
suppressa  aut  resecta,  trieboma  alienum  vino  aut 
spiritu  vini  solutum  pauliatim  bibunt.  Efficacissi- 
mus  ipse  plicae  latex,  ipsum  contagium  esse  vide- 
tur. Capillis  brevioribus  aut  rasis,  aut  senectute 
lapsis,  sive  ad  alias  partes  crinitas,  sive  ad  ungues 
morbus  pellatur,  eadem  ratione  iisdemque  remediis. 

2)  Mala  e plica  retrogressa  nascentia,  quam 
diligentissime  curanda  sunt,  pro  ea  qua  sunt  in- 
dole, ac  pro  organo  et  systemate  correpto:  quae 
ex  arthritidis  et  scrophulosis  historia  nota  sunt. 
Inflammationes  sexui  virili,  neuroses  mulieribus 
frequentiores  esse  videntur.  Id  quoque  monen- 
dum, ne  medicus  haemorrhoidum  arthritidem 
saepe  excipientium  immemor  sit,  nec  mensium 
suppressorum,  morbo  haemorrhoidali  multifaria  ra- 
tione similium. 

Remedia  specifica  a multis  commendata  ejus- 
modi sunt,  ut  in  scrophulosi  et  arthritide  adhiberi 
possint:  ut  Antimonium  a Lafotaine,  cicuta,  digi- 
talis, aconitum  a Joseph.  Frank. 

Remedia  Polonis  dilecta,  Lycopodium,  musci 
varii,  vinea,  Bardana,  quibus  lene  adstringens 
inest,  a plurimis  inefficacia  habentur.  Sed  fortas- 
se, sicut,  rubia  tinctorum  in  ossa,  specificam  vim 
in  capillos  exercent. 

De  mercurio  etiam  inter  medicos  disceptatum 
est.  Berniez  salivationem  laudat;  singula  quoque 
exempla  de  salubri  mercurii  effectu  exstant.  x) 


r)  HufeJ.  Iourn.  d.  pract.  Heilk.  B.  X.,  1 St.  p.  122L 


Alii  eum  in  plica  rejiciunt.  'Fortasse  in  plica  scro- 
phulosa  calomel  et  aetliiopes  mercurii  rite  admi- 
nistrantur. 


D e Cur  a En  d emi  a e. 

Ad  plicam  radicitus  exstirpandam  Richter, 
Gasc,  Schlegel  aliique  balnea,  Russorum  praeser- 
tim vaporaria  commendavere:  quorum  magnam 
in  arthritide  pellenda  et  praecavenda  efficaciam 
nemo  negabit:  qua  de  caussa  sperari  potest,  ho- 
dierno Poloniae  et  Russiae  nexu  balneorum  quo- 
que usum  latius  effusum  iri,  plicamque  una  cum 
morbis  gemellis,  arthritide  et  scrophulosi  magis 
in  diem  esse  evanituram. 


CURRICULUM  VITAE 


JNfatus  ego,  Henr.  Eudov.  Conr.  Goullon,  anno 
MDCCCl  die  na.  martii  XXIX,  Vinariae,  ubi  Fran- 
ciscUs  Goullon  pater  et  mater  Jolianha  ex  stirpe 
Ortelliana  in  elementis  litterarum  instituendum  me 
curabant.  Ejusdem  oppidi  gymnasium  a decimo 
aetatis  anno  ad  duodevigesimum  usque  frequentavi, 
ubi  Stiebritz,  subconrectore,  Schwab  e,  conrectore 
Eenz,  Directore  ac  professoribus  Melhos,  Kaest- 
ner,  Sehulz,  Hand,  Evi  em  er,  Weichard,  \ent  et 
Eeidenfrost  praeceptoribus  utebar  quam  maxime 
de  me  meritis. 

Postquam  anno  MDCCCXIX,  Jenae,  floren- 
tissima  litterarum  universitate  a perill.  Konopac, 
illius  temporis  prorectore  magnifico  civibus  acade- 
micis  adscriptus  eram : lectionibus  osteologicis  ana- 
tomicisque 111.  Fuchs,  pathologicis  Cei.  Stark  jun., 
pharmofi  gicis  Cei.  Walch,  botanicis  Cei.  Vogt 
jun.,  et  physicis  III.  Vogt.  sen.  interfui.  Postea  in 
pathologia  et  therapia  speciali  ab  illustr.  Suckow, 
in  chirurgia  ab  Ili.  Stark  sen,  eruditus  sum,  in 
physiologia  et  anatomia  comparata  a Cei.  Rennvr, 
in  historia  naturali  a Cei.  Oken,  in  mineralogia 
♦ ab  111.  Eenz  et  in  chemia  a Cei.  Dobereiner.  in 
arte  obstetricia  111.  Stark  sen.  me  instruxit,  quo  et 
III.  Suckow  ducibus  clinicum  magniducale  adii. 
Tertio  tandem  studiorum  anno  in  almam  acade- 
miam  Eerolinensem  me  contuli,  ubi  per  hyemem 
Perill.  Eviidolphi  et  Knape  artem  partes  corporis 
cultro  anatomico  indagandi  me  docuerunt,  perill. 
Ilerends  in  clinica  me  instituit;  per  semestre  aesti- 
vum in  egregio  nosocomio  Caritatis  artem  chirur- 
gicam a perill.  Rust  exerceri  vidi  ejusque  lectio- 
nes akiurgicas  simul  cum  Cei.  Kluge  habitas  fre- 
quentavi. Praeterea  Doctrinae  de  cachexiis,  quam 
111.  Hufeland  tradebat  ac  de  morbo  syphilitico, 
quam  111.  Rust  illustrabat,  operam  navavi. 

THESES  DEFENDENDAE. 


Arthritis  et  rheumatismus  caussis  tantum , nec 
vero  natura  inter  se  differunt . 

II. 

puaecunque  exanthemata  critica  sunt. 

III: 

Contagium  non  nisi  e vivo  corpore  emanat. 


IV. 

Scrophulosis  est  vegetationis  luxuries . 


